钦定古今图书集成/理学汇编/学行典/第199卷 > 汤之尹
## 钦定古今图书集成/理学汇编/学行典/第199卷 > 汤之尹

按《高淳县志》：“汤之尹，安兴乡人。万历闲入太学。天启
辛酉应试，忽梦父病，即归省，夜抵蒲塘，堕水。旁居者
闻人呼曰：‘河溺，孝子尚寿十二’。群起救之。舁归，父果
病痢剧，尹亲涤污秽，刲股救者四，病弗痊。祝天曰：‘尹
闻当寿十二，愿假十龄以延父算。尹死，尚有弟终养，
父亡，谁慈幼者’？哀号达曙，父乃豁然而起。逾两年，尹”
果亡。县申之府按，京兆徐表曰：“金縢遗教。”按台何旌
曰：“纯孝格天。”